Diari Oficial de la Generalitat Valenciana


Sumari del DOGV 8346, del 25-07-2018 (2018/7230)

Extracte de la Resolució de 16 de juliol de 2018, del director general de l'Institut Valencià de la Joventut, per la qual es convoquen set beques per a la realització de pràctiques professionals a l'Institut Valencià de la Joventut.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8346

Data del DOGV
:   25-07-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7230


Data del document
:   16-07-2018

Organisme emissor
:   Institut Valencià de la Joventut

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 16 de juliol de 2018, del director general de l'Institut Valencià de la Joventut, per la qual es convoquen set beques per a la realització de pràctiques professionals a l'Institut Valencià de la Joventut. [2018/7230]  
BDNS(Identif.): 408923  
De conformitat amb el que es preveu en els articles 17.3b i 20.8a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades Nacional de Subvencions  
http://www.pap.minhafp.gob.es/bdnstrans/index  
  
Primer. Beneficiaris  
Persones residents en la Comunitat Valenciana que no siguen majors de 35 anys i estiguen en possessió del títol oficial que s'especifica en l'objecte de la beca, sense que hagen transcorregut més de cinc anys des de la conclusió dels estudis conduents a la seua obtenció. Se n'exclou les persones que hagen gaudit de beques de pràctiques professionals en la Generalitat per un període igual o superior a 36 mesos i les que gaudisquen d'una altra beca de pràctiques professionals en la Generalitat, llevat que falten menys de dos mesos per a la seua finalització.  
  
Segon. Objecte   
Convocatòria de 7 beques de dotze mesos de durada per a la realització de pràctiques professionals a l'Institut Valencià de la Joventut, en els exercicis 2018 i 2019 i en les següents especialitats: a) 1 beca per a persones llicenciades o graduades en Economia, Finances i Comptabilitat o Administració i direcció d'empreses, b) 1 beca per a persones llicenciades o graduades en Història de l'Art, Belles arts o Humanitats, c) 1 beca per a persones llicenciades o graduades en Comunicació Audiovisual o Periodisme, d) 1 beca per a persones llicenciades o graduades en Disseny i Tecnologies creatives, e) 1 beca per a persones llicenciades o graduades en Sociologia, f) 1 beca per a persones llicenciades o graduades en Ciències Polítiques i g) 1 beca per a persones llicencies o graduades en Informació i Documentació.  
  
Tercer. Bases reguladores de la convocatòria  
La convocatòria s'ajustarà a les bases reguladores aprovades per l'Ordre 6/2018, de 23 de maig , de la Vicepresidència i Conselleria d'Igualtat i Polítiques Inclusives, per la qual s'aproven les bases que regulen beques per a la realització de pràctiques professionals a l'IVAJ, publicades en el Diari Oficial de la Generalitat Valenciana núm. 8308, d'1 de juny de 2018.  
  
Quart. Import  
1. L'import global màxim destinat a la concessió de les beques que es convoquen mitjançant la present resolució serà de trenta mil euros (30.000 euros) per a l'anualitat 2018. Aquest import serà finançat amb càrrec al programa pressupostari 16.00041.480010 i la línia de subvenció SE000095 Beques formació a l'IVAJ per a l'exercici 2018 i el seu equivalent per a l'exercici 2019, condicionada a l'existència de crèdit adequat.  
2. La quantia bruta mensual de la beca serà de 1.023,16 euros, sent l'import brut anual 12.277,92 euros. Aquesta quantitat haurà d'augmentar-se aplicant el percentatge de l'increment de despesa del sector públic aprovat en els Pressupostos Generals de l'Estat per a l'exercici 2018.  
  
Cinqué. Termini de presentació de les sol·licituds  
El termini de presentació de sol·licituds és de 15 dies hàbils a partir de l'endemà al de la publicació de la present resolució en el Diari Oficial de la Generalitat Valenciana.   
  
Sisé. Altres dades  
1. Les sol·licituds es presentaran en la seu electrònica de la Generalitat https//sede.gva.es.  
2. Les persones interessades hauran de presentar juntament amb la sol·licitud únicament un currículum amb la informació que s'especifica en la convocatòria.  
3. El procés de selecció consta de dues fases: una primera de valoració de mèrits i una altra d'entrevista. Caldrà d'obtindre una valoració mínima de 7 punts per a poder aspirar a la fase d'entrevista, a la qual seran convocades les persones que hagen obtingut les 10 millors puntuacions.  
  
València, 16 de juliol de 2018.- El director general de l'Institut Valencià de la Joventut: Jesús Martí Nadal.